
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 50 
din 26 martie 2015
privind organizarea evenimentului „Zilele Culturii Germane” 2015

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5765/III/10.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 36/04.03.2015 a Forumului Democrat al Germanilor din România – Filiala Sighişoara, înregistrată la Municipiul Sighişoara cu nr. 5278/04.03.2015, prin care se solicită organizarea, în parteneriat, cu Municipiul Sighişoara a evenimentului „Zilele Culturii Germane” 2015, în perioada 04.06.2015 - 07.06.2015, tema ediţiei din acest an fiind „ Vecinătăţile Sighişorene – exemplu de convieţuire”, precum şi participarea cu sprijin logistic - constând în transmiterea în folosinţă, cu titlu gratuit, a Sălii Festive a Primăriei şi punerea la dispoziţie, cu titlu gratuit, a terenului aparţinând domeniului public din Cetatea Medievală (Piaţa Cetăţii şi Piaţa Muzeului) - la organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate nr. 5764/III/10.03.2015 al Serviciului Relaţii Publice, prin care se propune şi se justifică oportunitatea organizării evenimentului „Zilele Culturii Germane” 2015, în perioada 04.06.2015 - 07.06.2015, în parteneriat, încheiat între Municipiul Sighişoara şi Forumul Democrat al Germanilor din România – Filiala Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (7) lit. „a” şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. Se aprobă organizarea evenimentului „Zilele Culturii Germane” 2015, în perioada 04.06.2015 - 07.06.2015, în parteneriat, încheiat între Municipiul Sighişoara şi Forumul Democrat al Germanilor din România - Filiala Sighişoara. 
Art. 2. Se aprobă transmiterea în folosinţă, cu titlu gratuit, a Sălii Festive a Primăriei către Forumul Democrat al Germanilor din România - Filiala Sighişoara, pe perioada desfăşurării evenimentului „Zilele Culturii Germane” 2015, respectiv 04.06.2015 – 07.06.2015.

Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală (Piaţa Muzeului şi Piaţa Cetăţii) către Forumul Democrat al Germanilor din România - Filiala Sighişoara, pe perioada desfăşurării evenimentului „Zilele Culturii Germane” 2015, respectiv 04.06.2015 - 07.06.2015, potrivit planului de situaţie, anexa nr. 1 la acordul de parteneriat ce urmează a se încheia.
Art. 4. Se aprobă încheierea acordului de parteneriat, între Municipiul Sighişoara şi Forumul Democrat al Germanilor din România - Filiala Sighişoara, conform anexei, care face parte integrantă din prezenta hotărâre.
Art. 5. Se împuterniceşte Viceprimarul Municipiului Sighişoara, domnul Dan Eugen Bândea, care exercită de drept, potrivit legii, atribuţiile primarului, cu semnarea acordului de parteneriat, încheiat între Municipiul Sighişoara şi Forumul Democrat al Germanilor din România - Filiala Sighişoara, prevăzut la art. 4 din prezenta hotărâre.
Art. 6. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului şi Forumul Democrat al Germanilor din România - Filiala Sighişoara.
Art. 7. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Administrarea Patrimoniului;

  1 ex. Biroul Logistic şi Aprovizionare Tehnico-Materială;

  1 ex. Serviciul Public Poliţia Locală; 

  1 ex. Compartimentul Protecţie Civilă, P.S.I.;

  1 ex. Forumul Democrat al Germanilor din România - Filiala Sighişoara.
12 ex. 

A.B./G.V.

